**Vuyiselo wa VAT eka van’waswimawusa**

**Xana vuyiselo wa VAT i yini?**

Vuyiselo wa VAT i ntsengo wa VAT lowu hakeriwaka hi SARS eka n’waswimawusa, laha

* ntsengo hinkwawo wa VAT lowu hakerisiwekemn'waswimawusa eka nxavo wa tinhundzu na vukorhokeri na ntundzo wa tinhundzu (naswona leswi pfumeleriweke tanihi nsuso) wu hundza ntsengo hinkwawo wa VAT leyi hakerisiweke eka mphakelo wa tinhundzu kumbe vukorhokeri hi n'waswimawusa, eka nkahi wo karhi wa xibalo (leswi tekiwaka tanihi vuyiselo wa VAT eka ntlheriso), kumbe
* n'waswimawusa u hakerile ntsengo wa VAT, ku tlurisa ntsengo lowu nga hakeriwa eka SARS (leswi tekiwaka tanihi hakelohenhla leyi hoxekeke)

**Xana mivuyiselo ya VAT yi tirha njhani eka van’waswimawusa?**

Loko n’waswimawusa a faneriwile hi vuyiselo wa VAT eka ntlheriso, SARS yi fanele ku hakela vuyiselo wolowo wa VAT eka masiku ma 21 ma bindzu loko yi kumile ntlheriso wa VAT lowu tatiweke kahle mayelana na vuyiselo wolowo, handle ko vangeriwa ntswalo wun'wana lowu faneleke ku hakeriwa n'waswimawusa.

SARS yi nga ha khoma hakelo ya vuyiselo eka swiyimo leswi landzelaka:

* SARS yi enerisiwile hi leswaku vuyiselo lowu koxiweke wu ta vuyiseriwa hi n'waswimawusa ku ya eka vandla rin'wana laha xibalo xa mixavo lexi engeteriweke eka hakelo ya nhundzu leyi u yi xavaka xa n'waswimawusa xi byarhiwaka hi vandla rin'wana.
* n'waswimawusa u nyiketile vuxokoxoko bya le bangi
* ntiyisiso, nkambelo kumbe oditi ya vuyiselo swi hetisisiwile, handlekaloko nhlayiso lowu amukeriweke wu nyiketiwile.
* mitlheriso hinkwayo ya VAT yi rhumeriwile.

**Ntswalo**

Loko ku ve vuyiselo wa VAT wu hakeriwanga eka 21 wa masiku ma bindzu, SARS yi ta fanela ku hakela ntswalo, eka mpimo lowu vekiweke, eka ntsengo lowu faneleke ku vuyisiwa. SARS yi nga, ehansi ka swiyimo swin'wana, yi hlayela hi vuntshwa kumbe ku yimisa nkarhi wa 21 wa masiku ma bindzu, eka xiyimo lexi ntswalo wu hakeriwaka eka xona, handlekaloko nkarhi wa 21 wa masiku ma bindzu wu hlayeriwile hi vuntshwa kumbe ku yimisiwa, wu herini.

Nkarhi wa 21 wa masiku ma bindzu wu ta yimisiwa laha SARS yi nga koteku ku fikelela tibuku na tirhekhodo ta n'waswimawusa. Eka xiyimo lexi, nkarhi wa 21 wa masiku ma bindzu wu yimisiwa ku sukela eka siku leri xikombelo xa mfikelelo xi nga rhumeriwa eka n'waswimawusa ku ya eka siku leri n'waswimawusa a pfumelelaka mfikelelo wa tibuku teto na tirhekhodo.

Nkarhi wa 21 wa masiku ma bindzu wu ta hlayeriwa hi vutshwa ku landzela swiyimo leswi landzelaka:

* laha ntlheriso wa VAT wu nga hoxeka;
* vuxokoxoko byi fikile etindleveni ta SARS mayelana na mipaluxo leyi endliweke eka ntlheriso wa VAT;
* vuxokoxoko bya le bangi byi hoxekile (loko ku ve i akhawunti ya le bangi ya n'waswimawusa kumbe vandla ra vunharhu);
* muyimelan'waswimawusa a nga se thoriwa kumbe akhawunti ya le bangi a yi se nyiketiwa (leswi swi tirha eka bindzu leri tsarisiweke ra loyi a nga riki muaki); kumbe
* swiboho swa xibalo, mayelana na mitlheriso a swi se fikeleriwa.

Loko vuyiselo wu fanele wu hakeriwa tanihi mbuyelo wa hakelohenhla leyi hoxekeke, n'waswimawusa u fanele eka 90 wa masiku mo endla xikoxo a nyika SARS vuxokoxoko bya vona bya le bangi lreswaku xikoxo xi va nawini.

Loko n'waswimawusa a ri na xikweleti lexi kayiveleke, vuyiselo wa VAT wu ta hungutiwa ehenhla ka xikweleti na nsalo wun'wana na wun'wana lowu nga ta hakeriwa eka n'waswimawusa. N'waswimawusa u ta tivisiwa loko ku ve hunguto wu tirhisiwile.

Vuyiselo wa VAT eka ntlheriso wu fanele wu koxiwa eka ntlhanu wa malembe ku sukela eka siku leri ntlheriso wa VAT a wu kolotiwa hi rona naswona hakelohenhla leyi hoxekeke yi fanele yi koxiwa eka ntlhanu wa malembe ku sukela eka siku ra hakelohenhla.

**Xana n’waswimawusa a nga kaneta kumbe ku aphila loko SARS yi nga pfumeleli vuyiselo wa VAT?**

N’waswimawusa a nga kaneta kumbe ku aphila xiboho xa SARS lexi nga pfumeleriki vuyiselo VAT. Van’waswimawusa lava hlawuleriweke ntiyisiso ku ya emahlweni eka swikoxo swa vona swa vuyiselo va ta komberiwa ku rhumela tidokhumente to seketela.

Van'waswimawusa lava titsariseleke eFiling va nga tirhisa *Refund Dashboard* ku languta xiyimo xa vuyiselo wa vona wa VAT.

**Xitsundzuxo xa Nkoka:** Hi mhaka ya nxungeto wa vukungundzwana bya VAT, ntirhiso wa voxokoxoko bya le bangi bya vandla ra vunharhu wu ta pfumeleriwa ntsena eka swiyimo swimbirhi, xo sungula, laha n’waswimawusa a nga khamphani ya le matikweni mambe naswona xa vumbirhi, laha n’waswimawusa a welaka eka vulawuri bya “ntlawa wa tikhamphani” (ku nga laha n’waswimawusa a nga khamphani leyi lawuriwaka hi khamphani yin’wana kumbe khamphani leyi lawulaka tin’wana). Eka swiyimo haswimbirhi, n’waswimawusa u fanele a nyika vulawuri lebyi faneleke ku suka eka mukhomi wa akhawunti (xikombiso, xitshuxo xa khamphani) no sirhelela SARS ehenhla ka mindzahlekelo ya ntsengo wun'wana na wun'wana lowu hakeriweke eka akhawunti ya bangi ya vandla ra vunharhu. N’waswimawusa u laveka ku tata fomo ya VAT119i hi xikongomelo lexi.  [VAT119i form](https://www.sars.gov.za/vat119i-indemnity-iro-vat-act-bank-details-external-form/)

**Xana u lava ku pfuniwa?**

* Vona VAT 404 Guide for Vendors (Kavanyisa ka 12 – Mitundzo na Mirhumelo ya tinhundzu ematikweni mambe)
* Vona Government Notice No. R. 316 ‘Export Regulations’
* Bela riqingho eka SARS Contact Centre eka 0800 00 7277
* Kombela nhlengeletano ya le moyeni kambe tsundzuka ku buka ku sungula.